钦定古今图书集成/明伦汇编/官常典/第262卷 > 后晋
## 钦定古今图书集成/明伦汇编/官常典/第262卷 > 后晋

### 高祖天福四年敕宰臣撰述时政季送史馆

按《五代史晋高祖本纪》，不载。按《册府元龟》，天福四
年十一月，史馆奏：“案唐长寿二年，右丞姚璹奏，帝王
谟训，不可阙文，凡仗下所言军国政事，请令宰臣一
人撰录，号《时政记》。至唐明宗朝，又委端明殿学士撰
录，逐季付史馆，伏乞遵行者。”敕：“宜令宰臣一员撰述。”
赵莹《监修国史》奏：“请循近例，依唐明宗朝，凡有内庭
公事及言动之间，委端明殿学士或枢密院学士侍
立，冕旒系日编录，逐季送当馆。其百司公事，亦望逐
季送馆，旋要编修日历。”从之。

天福五年，诏废“翰林学士”，寻复置。

按《五代史晋高祖本纪》，不载。按《桑维翰传》，五年九
月，诏废翰林学士。按《唐六典》，归其职于中书舍人，而
端明殿学士、枢密院学士皆废。及维翰为枢密使，复
奏置学士，而悉用亲旧为之。

按，《文献通考》：五年，诏“翰林学士院所有公事，宜并归
中书舍人。”自是舍人昼直者当中书制，夜直者当内
制。

### 出帝开运元年复诏翰林学士与中书舍人分为两制各置五员

按《五代史晋出帝本纪》。不载按《文献通考》云云。